Foto's: Kletsrymer vas ná hy met gewere op Instagram spog - Maroela Media
Foto's: Kletsrymer vas ná hy met gewere op Instagram spog
'n Amerikaanse kletsrymer wat sowat 'n jaar gelede op die sosiale platform, Instagram, met sy wapenversameling gespog het, het daartoe gelei het dat die New Yorkse polisie onlangs tydens een operasie beslag gelê het op die meeste wapens in sy geskiedenis.
Pulseradio.net het Donderdag berig die kletsrymer, Nenobest, het onder andere 'n foto van 'n vuurwapen op Instagram gelaai en daarby geskryf, "This old a** gun lol a hundred years old lol" [Hierdie ou geweer is 'n honderd jaar oud, *lag te lekker].
Nenobest word beskryf as 'n C-klas-kletsrymer. Sy regte naam is Matthew Best. Hy is 26 jaar oud en van Brooklyn afkomstig. Dit wil voorkom of Neno Best vir 'n geruime tyd besig was met ongerymdhede op die swartmark en het selfs 'n foto van die geld wat hy uit sy transaksies gemaak het op Instagram geplaas.
"Hy was so beïndruk met die buit wat hy gemaak het, dat hy daarmee op Instagram gespog het om te wys hoe 'gangsta' hy regtig is," berig Pulseradio.net. "Min het hy geweet dat hy hierdeur homself in die kollig geplaas het vir die grootse beslaglegging van vuurwapens deur die New York-polisie ooit."
Volgens polisiebeamptes het Best glo vuurwapens vanuit sy ateljee gesmokkel. Nadat hy die foto's sowat 'n jaar gelede op Instagram gelaai het, het die polisie met 'n in diepte ondersoek begin. Hulle het 'n grootskaalse vuurwapen-sindikaat ontbloot wat regoor die kus van Amerika doenig is. Die polisie het beslag gelê op altesaam 264 vuurwapens, waaronder nege pistole en twee haelgewere. Sy inhegtenisname het tot die inhegtenisnemings van 18 ander mense gelei.
Onder volg is 'n musiekvideo van Neno Best wat op YouTube gelaai is.
Joernalis in Mumbai deur bende verkrag
InaT · 6 jare gelede
hahahaha slimkind. Kyk wat kom van 'brag'. Jou gat in die tronk, die polisie hou jou vir altyd dop, en jy's jou geld kwyt.